title: Komisijas Īstenošanas regula (ES) 2020/572 (2020. gada 24. aprīlis) par ziņojuma struktūru, kas jāievēro dzelzceļa negadījumu un starpgadījumu izmeklēšanas ziņojumos (Dokuments attiecas uz EEZ)

text:
                  27.4.2020

                  LV

                  Eiropas Savienības Oficiālais Vēstnesis

                  L 132/10

         KOMISIJAS ĪSTENOŠANAS REGULA (ES) 2020/572
         (2020. gada 24. aprīlis)
         par ziņojuma struktūru, kas jāievēro dzelzceļa negadījumu un starpgadījumu izmeklēšanas ziņojumos
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu (ES) 2016/798 (2016. gada 11. maijs) par dzelzceļa drošību (1) un jo īpaši tās 24. panta 2. punktu,
         tā kā:

                     (1)

                     Direktīvā (ES) 2016/798 ir paredzēts regulējums, ar ko nodrošina, ka negadījumu un starpgadījumu izmeklēšanas rezultātus izplata valstu izmeklēšanas struktūras (VIS), kuru atbildības jomā ir ziņošana par dzelzceļa negadījumu un starpgadījumu izmeklēšanu Savienībā saskaņā ar regulas 22. pantu.

                     (2)

                     Ziņojumi par izmeklēšanu, visi konstatējumi un turpmākie ieteikumi sniedz būtisku informāciju turpmākai dzelzceļa drošības uzlabošanai vienotajā Eiropas dzelzceļa telpā. Saskaņā ar Direktīvas (ES) 2016/798 26. pantu adresātiem ir jārīkojas atbilstīgi drošības ieteikumiem un par veiktajām darbībām jāziņo izmeklēšanas struktūrai.

                     (3)

                     Kopējai izmeklēšanas ziņojuma struktūrai būtu jāatvieglo ziņojumu kopīga izmantošana. Šādā nolūkā saskaņā ar Eiropas Parlamenta un Padomes Regulas (ES) 2016/796 (2) 37. panta 3. punkta e) apakšpunktu tika izveidota ar Eiropas Savienības Dzelzceļu aģentūras starpniecību pieejama publiska datubāze, par kuras pārvaldību ir atbildīga Aģentūra.

                     (4)

                     Lai citām Eiropas ieinteresētajām personām būtu vienkāršāk piekļūt noderīgai informācijai un to izmantot, dažas ziņojuma daļas tiek prasītas divās Eiropas valodās.

                     (5)

                     Šai struktūrai būtu jāaizsargā VIS pret ārēju iejaukšanos un jāgarantē, ka izmeklēšana ir veikta neatkarīgi saskaņā ar Direktīvas (ES) 2016/798 21. panta 4. punktu.

                     (6)

                     Drošības negadījumu un starpgadījumu izmeklēšanas ziņojumiem būtu jānodrošina, ka tiek ņemta vērā iepriekšējo negadījumu un starpgadījumu kontekstā gūtā pieredze. Tiem būtu jāatvieglo drošības apdraudējumu noteikšana un līdzīgu drošības risku novēršana nākotnē un jāļauj dzelzceļa nozares dalībniekiem pārskatīt ar savu darbību saistīto risku novērtējumu un vajadzības gadījumā atjaunināt savas drošības pārvaldības sistēmas, tostarp attiecīgā gadījumā pieņemt korektīvus pasākumus saskaņā ar Komisijas Deleģētās regulas (ES) 2018/762 (3) I pielikuma 7.1.3. punktu un II pielikuma 7.1.3. punktu. Tālab šajos ziņojumos ietvertajai informācijai vajadzētu būt strukturētai tā, lai tā būtu viegli pieejama.

                     (7)

                     Eiropas Savienības Dzelzceļu aģentūrai (“Aģentūra”), kura vāc ziņojumus, būtu jāuztur piemērots informātikas rīks, kas nodrošina vieglu izguvi, pielāgojot to lietotāja konkrētajām vajadzībām (piemēram, izmantojot atslēgvārdus).

                     (8)

                     Šajā regulā paredzētie pasākumi ir saskaņā ar Direktīvas (ES) 2016/798 28. panta 1. punktā minētās komitejas atzinumu,

               IR PIEŅĒMUSI ŠO REGULU.

            1. pants
            Priekšmets un darbības joma
            Ar šo regulu nosaka kopēju ziņojuma struktūru ziņošanai par negadījumu un starpgadījumu izmeklēšanu, kas minēta Direktīvas (ES) 2016/798 20. panta 1. un 2. punktā.

            2. pants
            Definīcijas
            Šajā regulā piemēro šādas definīcijas:

                        1)

                        “cēlonisks faktors” ir jebkura darbība, bezdarbība, notikums vai apstāklis vai to apvienojums, kura labošana, novēršana vai nepieļaušana, visticamāk, novērstu attiecīgo atgadījumu;

                        2)

                        “veicinošs faktors” ir jebkura darbība, bezdarbība, notikums vai apstāklis, kurš ietekmē atgadījumu, palielinot tā iespējamību, paātrinot tā ietekmi vai palielinot seku smagumu, bet kura novēršana nebūtu novērsusi attiecīgo atgadījumu;

                        3)

                        “sistēmisks faktors” ir jebkurš cēlonisks vai veicinošs faktors, kam piemīt organizatorisks, pārvaldības, sabiedrisks vai reglamentējošs raksturs un kas nākotnē varētu ietekmēt līdzīgus un saistītus atgadījumus, tostarp jo īpaši tiesiskā regulējuma nosacījumi, drošības pārvaldības sistēmas izveide un piemērošana, personāla prasmes, procedūras un apkope.

            3. pants
            Ziņojuma struktūra
            Neskarot Direktīvas (ES) 2016/798 20. panta un 24. panta 1. un 2. punkta noteikumus, izmeklēšanas ziņojumus sagatavo, pēc iespējas precīzāk ievērojot I pielikumā noteikto struktūru.
            Šīs regulas I pielikuma 1., 5. un 6. punktu izklāsta otrā Eiropas oficiālajā valodā. Šim tulkojumam vajadzētu būt pieejamam ne vēlāk kā 3 mēnešus pēc ziņojuma iesniegšanas.
            Ziņojumus dara pieejamus Aģentūrai digitālā formātā, kas ļauj piekļūt ziņojumiem un veikt digitālu indeksāciju un analīzi.

            4. pants
            Pāreja
            Attiecībā uz negadījumiem un starpgadījumiem, par kuriem brīdī, kad šī regula stājas spēkā, jau ir pieņemts lēmums sākt izmeklēšanu saskaņā ar Direktīvas (ES) 2016/798 22. panta 3. punktu, izmeklēšanas struktūra var nolemt, vai ievērot ziņojuma struktūru, kas noteikta I pielikumā vai Eiropas Parlamenta un Padomes Direktīvas 2004/49/EK (4) V pielikumā.

            5. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 24. aprīlī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 138, 26.5.2016., 102. lpp.

            (2)  Eiropas Parlamenta un Padomes Regula (ES) 2016/796 (2016. gada 11. maijs) par Eiropas Savienības Dzelzceļu aģentūru un ar ko atceļ Regulu (EK) Nr. 881/2004 (OV L 138, 26.5.2016., 1. lpp.).

            (3)  Komisijas Deleģētā regula (ES) 2018/762 (2018. gada 8. marts), ar ko saskaņā ar Eiropas Parlamenta un Padomes Direktīvu (ES) 2016/798 izveido kopīgas drošības metodes, kas attiecas uz prasībām drošības pārvaldības sistēmām, un atceļ Komisijas Regulas (ES) Nr. 1158/2010 un (ES) Nr. 1169/2010 (OV L 129, 25.5.2018., 26. lpp.).

            (4)  Eiropas Parlamenta un Padomes Direktīva 2004/49/EK (2004. gada 29. aprīlis) par drošību Kopienas dzelzceļos, un par Padomes Direktīvas 95/18/EK par dzelzceļa pārvadājumu uzņēmumu licencēšanu un Direktīvas 2001/14/EK par dzelzceļa infrastruktūras jaudas sadali un maksas iekasēšanu par dzelzceļa infrastruktūras izmantošanu un drošības sertifikāciju grozījumiem (Dzelzceļu drošības direktīva) (OV L 164, 30.4.2004., 44. lpp.).

            PIELIKUMS
            Ziņojuma struktūra
            Saskaņā ar Direktīvas (ES) 2016/798 24. panta 1. punktu ziņojumos par negadījumiem un starpgadījumiem pēc iespējas precīzāk jāievēro šeit noteiktā struktūra, pielāgojot to negadījuma vai starpgadījuma veidam un smagumam. Principā ir jāaizpilda visas nodaļas – no 1. līdz 6. nodaļai – un attiecīgā gadījumā to apakšnodaļas, kuru virsraksti apzīmēti burtiem. Ja attiecīgā informācija nav pieejama vai atgadījuma apstākļu dēļ netiek prasīta, atbilstīgajās nodaļās vai apakšnodaļās pievieno piezīmi “neattiecas”, norādot, ka konkrētās izmeklēšanas kontekstā tās netiek uzskatītas par būtiskām. Šo piezīmi var norādīt attiecībā uz visu nodaļu vai apakšnodaļu tās sākumā vai beigās.
            1.   Kopsavilkums

            Kopsavilkums ir ziņojuma neatņemama daļa, un tam jābūt pašizskaidrojošam, lai to varētu lasīt bez plašāka konteksta.
            Tajā sniedz atgadījuma galveno faktu izklāstu, proti, īsu negadījuma vai starpgadījuma aprakstu, informāciju par to, kad, kur un kā tas notika, un secinājumu par tā cēloņiem un sekām. Kopsavilkumā min visus izmeklēšanā konstatētos faktorus (cēloniskos, veicinošos un/vai sistēmiskos). Attiecīgā gadījumā kopsavilkumā norāda drošības ieteikumus un to adresātus.
            2.   Izmeklēšana un tās konteksts

            Šajā ziņojuma daļā izklāsta izmeklēšanas mērķus un kontekstu. Tajā norāda visus faktorus, piemēram, kavēšanos, kas varēja kaitēt izmeklēšanai vai citādi ietekmēt izmeklēšanu vai tās secinājumus.

                        1.

                        Lēmums veikt izmeklēšanu:

                        2.

                        Pamatojums lēmumam veikt izmeklēšanu, piemēram, atsaucoties uz 20. panta 1. punktu (smags negadījums) vai 20. panta 2. punkta a)–d) apakšpunktu:

                        3.

                        Izmeklēšanas joma un ierobežojumi, tostarp to pamatojums, kā arī paskaidrojums par jebkādu kavēšanos, kas tiek uzskatīta par risku, vai citādu ietekmi uz izmeklēšanas veikšanu vai tās secinājumiem:

                           Informāciju par jomu un ierobežojumiem var sīkāk izklāstīt 4. punktā.

                        4.

                        Izmeklētāju grupas tehnisko spēju un funkciju apkopots apraksts. Tas ietver arī izmeklētājus no citām iesaistītajām izmeklēšanas struktūrām vai citu ārēju struktūru pārstāvjus, kā arī pierādījumus par to neatkarību no atgadījumā iesaistītajām personām:

                           Ja personām vai subjektiem ir piešķirta anonimitāte, lūdzu, precizējiet.

                        5.

                        Apraksts par saziņu un apspriešanos ar atgadījumā iesaistītajām personām vai subjektiem izmeklēšanas laikā un saistībā ar sniegto informāciju:

                           Ja personām vai subjektiem ir piešķirta anonimitāte, lūdzu, precizējiet.

                        6.

                        Iesaistīto subjektu nodrošinātā sadarbības līmeņa apraksts:

                           Ja personām vai subjektiem ir piešķirta anonimitāte, lūdzu, precizējiet.

                        7.

                        Apraksts par izmeklēšanas metodēm un paņēmieniem, kā arī analīzes metodēm, kas izmantotas, lai noskaidrotu ziņojumā minētos faktus un konstatējumus. Fakti raksturo vismaz:

                                    —

                                    notikumus un apstākļus, kas izraisīja atgadījumu,

                                    —

                                    visus prekursorus, kas izraisīja minētos notikumus un apstākļus,

                                    —

                                    instrukcijas, obligātas procedūras, atgriezeniskās saites mehānismus un/vai kontroles mehānismus, kas izraisīja atgadījumu vai citādi saistīti ar to.

                           Piemēram, intervijas, piekļuve dokumentiem un ierakstiem operētājsistēmā

                        8.

                        Apraksts par grūtībām un konkrētām problēmām, kas radās izmeklēšanas laikā.

                        9.

                        Attiecīgā gadījumā – jebkāda sadarbība ar tiesu iestādēm.

                        10.

                        Attiecīgā gadījumā – visa cita informācija, kas ir būtiska saistībā ar izmeklēšanu.

                  3.   Atgadījuma apraksts

            Šajā ziņojuma daļā, pamatojoties uz veiktajā izmeklēšanā savākto informāciju, sīki apraksta atgadījuma norises mehānismu.
            a)   Atgadījums un pamatinformācija

                        1.

                        Atgadījuma veida apraksts:

                        2.

                        Atgadījuma datums, precīzs laiks un norises vieta:

                        3.

                        Atgadījuma vietas apraksts, norādot laikapstākļus un ģeogrāfiskos apstākļus atgadījuma brīdī un to, vai atgadījuma vietā vai tās tuvumā tika veikti kādi darbi:

                        4.

                        Bojāgājušie, ievainotie un materiālie zaudējumi:

                                    —

                                    pasažieri, darbinieki vai darbuzņēmēji, pārbrauktuvju izmantotāji, piekļuves noteikumu pārkāpēji, citas personas uz perona, citas personas citviet, nevis uz perona,

                                    —

                                    krava, bagāža un cita manta,

                                    —

                                    ritošais sastāvs, infrastruktūra un vide.

                           Ja personām vai subjektiem ir piešķirta anonimitāte, lūdzu, precizējiet.

                        5.

                        Apraksts par citām sekām, tostarp par atgadījuma ietekmi uz iesaistīto dalībnieku parasto darbību:

                        6.

                        Iesaistīto personu, to funkciju un iesaistīto subjektu identifikācija, tostarp iespējamās saskarnes ar darbuzņēmējiem un/vai citām attiecīgajām personām:

                           Ja personām vai subjektiem ir piešķirta anonimitāte, lūdzu, precizējiet.

                        7.

                        Vilciena(-u) apraksts, identifikatori un sastāvs, tostarp iesaistītais ritošais sastāvs un tā reģistrācijas numuri:

                        8.

                        Infrastruktūras un signalizācijas sistēmas attiecīgo daļu apraksts – sliežu ceļa tips, pārmija, bloķēšana, signāls, vilciena aizsardzības sistēmas:

                        9.

                        Attiecīgā gadījumā – visa cita informācija, kas ir būtiska atgadījuma aprakstam un pamatinformācijai:

                  b)   Notikumu faktuāls apraksts

                        1.

                        Tuvāko notikumu virkne, kas noveda līdz atgadījumam, tostarp:

                                    —

                                    iesaistīto personu veiktās darbības,

                                    —

                                    ritošā sastāva un tehnisko iekārtu darbība,

                                    —

                                    operētājsistēmas darbība:

                           piemēram, vilciena brauciena sākumpunkts, iesaistītā personāla locekļa maiņas sākums

                           piemēram, personāla veiktie satiksmes vadības un signalizēšanas pasākumi, mutisku ziņojumu un rakstisku rīkojumu apmaiņa saistībā ar atgadījumu

                           piemēram, signalizācijas un vilcienu vadības sistēma, infrastruktūra, sakaru iekārta, ritošais sastāvs, apkope u. c.

                        2.

                        Notikumu virkne no atgadījuma brīža līdz glābšanas dienestu darbības beigām, tostarp:

                                    —

                                    aizsardzības un drošības pasākumi atgadījuma vietā,

                                    —

                                    glābšanas un neatliekamās palīdzības dienestu veiktie pasākumi.

                           piemēram, dzelzceļa operatīvās rīcības plāna iedarbināšana, valsts glābšanas dienestu, policijas un neatliekamās medicīniskās palīdzības dienestu operatīvās rīcības plāna iedarbināšana un attiecīgā notikumu virkne

                  4.   Atgadījuma analīze, vajadzības gadījumā aplūkojot atsevišķus veicinošos faktorus

            Šajā ziņojuma daļā analizē noskaidrotos faktus un konstatējumus par atgadījuma cēloņiem (t. i., attiecībā uz ekspluatantu, ritošā sastāva un/vai tehnisko iekārtu darbību). Analīzes rezultātā konstatē drošībai būtiskos faktorus, kas izraisīja vai citādi veicināja atgadījumu, tostarp faktus, kas atzīti par prekursoriem. Negadījumu vai starpgadījumu var izraisīt cēloniski, sistēmiski un veicinoši faktori, kas ir vienlīdz svarīgi un būtu jāņem vērā izmeklēšanā.
            Analīzi var paplašināt, aptverot apstākļus, atgriezeniskās saites mehānismus un/vai kontroles mehānismus visā dzelzceļa sistēmā, kuri atzīti par tādiem, kas aktīvi ietekmē līdzīgu atgadījumu attīstību. Tas var ietvert iesaistīto personu drošības pārvaldības sistēmu funkcionēšanu un reglamentējošas darbības, kas aptver sertifikāciju un uzraudzību.
            Par katru konstatēto notikumu vai faktoru (cēlonisko vai veicinošo), kas šķiet drošībai būtisks, atbilstīgi struktūras piedāvātajam elastīgumam (sk. iepriekš) ietver šādus elementus.
            a)   Funkcijas un pienākumi

            Neskarot Direktīvas (ES) 2016/798 20. panta 4. punktu, šajā ziņojuma daļā tiek apzinātas un analizētas atsevišķu personu un subjektu funkcijas un pienākumi, tostarp – vajadzības gadījumā – attiecīgais personāls un tam noteiktie uzdevumi un funkcijas, kuri atzīti par tādiem, kas drošībai būtiskā veidā iesaistīti atgadījumā, vai visas darbības, kas to izraisījušas.

                        1.

                        Dzelzceļa pārvadājumu uzņēmums(-i) un/vai infrastruktūras pārvaldītājs(-i):

                           Ja personām vai subjektiem ir piešķirta anonimitāte, lūdzu, precizējiet.

                        2.

                        Par apkopi atbildīgā(-ās) struktūrvienība(-as), apkopes darbnīcas un/vai citi apkopes pakalpojumu sniedzēji:

                           Ja personām vai subjektiem ir piešķirta anonimitāte, lūdzu, precizējiet.

                        3.

                        Ritošā sastāva ražotāji vai citi dzelzceļa ražojumu piegādātāji:

                           Ja personām vai subjektiem ir piešķirta anonimitāte, lūdzu, precizējiet.

                        4.

                        Valstu drošības iestādes un/vai Eiropas Savienības Dzelzceļu aģentūra:

                           Ja personām vai subjektiem ir piešķirta anonimitāte, lūdzu, precizējiet.

                        5.

                        Paziņotās struktūras, izraudzītās struktūras un/vai riska novērtēšanas struktūras:

                           Ja personām vai subjektiem ir piešķirta anonimitāte, lūdzu, precizējiet.

                        6.

                        Sertifikācijas iestādes, kas sertificē 2. punktā minētās par apkopi atbildīgās struktūrvienības:

                           Ja personām vai subjektiem ir piešķirta anonimitāte, lūdzu, precizējiet.

                        7.

                        Visas citas personas vai subjekti, kas saistīti ar atgadījumu, ir vai nav dokumentēti kādā no attiecīgajām drošības pārvaldības sistēmām vai minēti reģistrā vai attiecīgajā tiesiskajā regulējumā:

                           Ja personām vai subjektiem ir piešķirta anonimitāte, lūdzu, precizējiet.

                           piemēram, ritekļu turētāji, termināļa pakalpojumu sniedzēji, iekrāvēji vai uzpildītāji

                  b)   Ritošais sastāvs un tehniskās iekārtas

            Atgadījuma cēloniskie faktori vai sekas, kas saistītas ar ritošā sastāva vai tehnisko iekārtu stāvokli, tostarp iespējamie veicinošie faktori, kas saistīti ar darbībām un lēmumiem, piemēram, tādi, kas:

                        1.

                        izriet no ritošā sastāva, dzelzceļa infrastruktūras vai tehnisko iekārtu konstrukcijas:

                        2.

                        rodas, ierīkojot un nododot ekspluatācijā ritošo sastāvu, dzelzceļa infrastruktūru vai tehnisko iekārtu:

                        3.

                        saistīti ar ražotājiem vai citiem dzelzceļa ražojumu piegādātājiem:

                        4.

                        rodas ritošā sastāva vai tehnisko iekārtu apkopes un/vai pārveidošanas rezultātā:

                        5.

                        saistīti ar par apkopi atbildīgo struktūrvienību, apkopes darbnīcām un citiem apkopes pakalpojumu sniedzējiem:

                        6.

                        visi citi faktori vai sekas, ko uzskata par būtiskiem izmeklēšanas nolūkā:

                  c)   Cilvēkfaktori

            Ja atgadījuma cēloniskie vai veicinošie faktori vai sekas saistījās ar cilvēka rīcību, jāpievērš uzmanība konkrētajiem apstākļiem un veidam, kādā personāls normālas ekspluatācijas laikā veic ierastās darbības, un cilvēkfaktoriem un organizatoriskajiem faktoriem, kas var ietekmēt darbības un/vai lēmumus, tostarp šādiem.

                        1.

                        Cilvēku individuālās īpašības:

                                    a)

                                    apmācība un pilnveidošanās, tostarp prasmes un pieredze,

                                    b)

                                    medicīniski un personiski apstākļi, kas ietekmējuši atgadījumu, tostarp fizisks vai psiholoģisks stress,

                                    c)

                                    nogurums,

                                    d)

                                    motivācija un attieksme.

                        2.

                        Darba faktori

                                    a)

                                    uzdevumu plānošana,

                                    b)

                                    aprīkojuma konstrukcija, kas ietekmē cilvēka–mašīnas saskarni,

                                    c)

                                    saziņas līdzekļi,

                                    d)

                                    prakse un procesi,

                                    e)

                                    ekspluatācijas noteikumi, vietējās instrukcijas, prasības personālam, apkopes priekšraksti un piemērojamie standarti,

                                    f)

                                    iesaistītā personāla darba laiks,

                                    g)

                                    riska pārvaldības prakse,

                                    h)

                                    konteksts, mašīnas, aprīkojums un instrukcijas, kas veido darba praksi.

                        3.

                        Organizatoriskie faktori un uzdevumi:

                                    a)

                                    darbaspēka plānošana un darba slodze,

                                    b)

                                    saziņa, informēšana un komandas darbs,

                                    c)

                                    pieņemšana darbā un atlase, resursi,

                                    d)

                                    snieguma pārvaldība un uzraudzība,

                                    e)

                                    atlīdzība (atalgojums),

                                    f)

                                    līderība, ar varu saistīti jautājumi,

                                    g)

                                    organizācijas kultūra,

                                    h)

                                    juridiski jautājumi (tostarp attiecīgie ES un valstu normatīvie akti),

                                    i)

                                    tiesiskā regulējuma nosacījumi un drošības pārvaldības sistēmas piemērošana.

                        4.

                        Vides faktori:

                                    a)

                                    darba apstākļi (troksnis, apgaismojums, vibrācija utt.),

                                    b)

                                    laikapstākļi un ģeogrāfiskie apstākļi,

                                    c)

                                    atgadījuma vietā vai tās tuvumā veiktie darbi.

                        5.

                        Visi citi faktori, kas ir būtiski 1., 2., 3. un 4. punktā minētās izmeklēšanas nolūkā:

                  d)   Atgriezeniskās saites un kontroles mehānismi, tostarp riska un drošības pārvaldība, kā arī uzraudzības procesi

                        1.

                        Attiecīgie tiesiskā regulējuma nosacījumi:

                        2.

                        Iesaistīto dalībnieku – dzelzceļa pārvadājumu uzņēmumu, infrastruktūras pārvaldītāju, par apkopi atbildīgo struktūrvienību, apkopes darbnīcu, citu apkopes pakalpojumu sniedzēju, ražotāju un citu dalībnieku – veikto riska novērtēšanas un uzraudzības darbību procesi, metodes, saturs un rezultāti, un Īstenošanas regulas (ES) Nr. 402/2013  (1) 6. pantā minētā neatkarīgā novērtējuma ziņojumi:

                        3.

                        Iesaistītā(-o) dzelzceļa pārvadājumu uzņēmuma(-u) un infrastruktūras pārvaldītāja(-u) drošības pārvaldības sistēma, tostarp pamatelementi, kas noteikti Direktīvas (ES) 2016/798 9. panta 3. punktā un jebkuros ES īstenošanas aktos:

                        4.

                        Par apkopi atbildīgās(-o) struktūrvienības(-u) un apkopes darbnīcu pārvaldības sistēma, tostarp funkcijas, kas noteiktas Direktīvas (ES) 2016/798 14. panta 3. punktā un III pielikumā un visos turpmākajos īstenošanas aktos:

                        5.

                        Valstu drošības iestāžu saskaņā ar Direktīvas (ES) 2016/798 17. pantu veiktās uzraudzības rezultāti:

                        6.

                        Aģentūras, valstu drošības iestāžu vai citu atbilstības izvērtēšanas struktūru piešķirtās atļaujas un sertifikāti un sagatavotie novērtējuma ziņojumi:

                                    —

                                    iesaistītā(-o) infrastruktūras pārvaldītāja(-u) un dzelzceļa pārvadājumu uzņēmuma(-u) drošības atļauja/drošības sertifikāti,

                                    —

                                    atļaujas stacionāro iekārtu nodošanai ekspluatācijā un atļaujas ritekļu laišanai tirgū,

                                    —

                                    par apkopi atbildīgā struktūrvienība un apkopes darbnīcas (tostarp sertifikācija).

                        7.

                        Citi sistēmiski faktori:

                  e)   Līdzīgi iepriekšēji atgadījumi, ja tādi ir

            5.   Secinājumi

            Secinājumi ietver šādus elementus.

                        a)

                           Analīzes un secinājumu kopsavilkums par atgadījuma cēloņiem

                        Secinājumos sniedz kopsavilkumu par konstatētajiem atgadījuma cēloniskajiem un veicinošajiem faktoriem, tostarp gan tiešajiem, gan dziļākiem sistēmiskajiem faktoriem, kā arī par trūkstošiem vai neatbilstīgiem drošības pasākumiem un attiecīgajiem ieteiktajiem kompensācijas pasākumiem. Secinājumos arī norāda iesaistīto organizāciju spēju ar savu drošības pārvaldības sistēmu palīdzību risināt šīs problēmas, lai novērstu turpmākus negadījumus un starpgadījumus.

                        b)

                           Pēc atgadījuma veiktie pasākumi

                        c)

                           Papildu novērojumi

                        Izmeklēšanā konstatētās drošības problēmas, kas tomēr nav būtiskas secinājumiem par atgadījuma cēloņiem un sekām.

                  6.   Drošības ieteikumi

            Attiecīgā gadījumā šajā ziņojuma daļā izklāsta drošības ieteikumus, kuru vienīgais mērķis ir novērst turpmākus līdzīgus atgadījumus.
            Ja ieteikumu nav, izskaidro, kāpēc tie netiek sniegti.
            Drošības ieteikumu pamatā ir konstatētie fakti un papildu novērojumi, kā arī to analīze, kas ļauj izdarīt secinājumus par drošībai būtiskiem atgadījuma cēloņiem un sekām.
            Drošības ieteikumus var sniegt arī saistībā ar papildu novērojumiem, kas nav nedz cēloniski, nedz veicinoši atgadījuma kontekstā.

               (1)  Komisijas Īstenošanas regula (ES) Nr. 402/2013 (2013. gada 30. aprīlis) par kopīgo drošības metodi riska noteikšanai un novērtēšanai un par Regulas (EK) Nr. 352/2009 atcelšanu (OV L 121, 3.5.2013., 8. lpp.).


title: Komisijas Īstenošanas regula (ES) 2020/573 (2020. gada 24. aprīlis), ar ko nosaka no 2020. gada 27. aprīļa piemērojamo ievedmuitas nodokli labības nozarē

text:
                  27.4.2020

                  LV

                  Eiropas Savienības Oficiālais Vēstnesis

                  L 132/19

         KOMISIJAS ĪSTENOŠANAS REGULA (ES) 2020/573
         (2020. gada 24. aprīlis),
         ar ko nosaka no 2020. gada 27. aprīļa piemērojamo ievedmuitas nodokli labības nozarē
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. pantu,
         tā kā:

                     (1)

                     Komisijas Regulas (ES) Nr. 642/2010 (2) 1. panta 1. punktā paredzēts, ka produktiem ar KN kodiem 1001 11 00, 1001 19 00, ex 1001 91 20, [parastie sēklas kvieši], ex 1001 99 00 [augstas kvalitātes parastie kvieši, izņemot sēklas kviešus], 1002 10 00, 1002 90 00, 1005 10 90, 1005 90 00, 1007 10 90 un 1007 90 00 ievedmuitas nodoklis ir vienāds ar intervences cenu, kura ir spēkā minēto produktu importa laikā un kura palielināta par 55 %, un no kuras atskaitīta attiecīgajam sūtījumam piemērojamā CIF importa cena. Tomēr šis nodoklis nedrīkst pārsniegt parasto muitas nodokļu likmi.

                     (2)

                     Regulas (ES) Nr. 642/2010 1. panta 2. punktā paredzēts, ka, aprēķinot tā paša panta 1. punktā minēto ievedmuitas nodokli, attiecīgajiem produktiem regulāri jānosaka reprezentatīvas CIF importa cenas.

                     (3)

                     Saskaņā ar Regulas (ES) Nr. 642/2010 2. panta 1. punktu izmantojamā cena ievedmuitas nodokļa aprēķināšanai produktiem, kas norādīti minētās regulas 1. panta 1. punktā, ir reprezentatīvā dienas CIF importa cena, kas noteikta pēc minētās regulas 5. pantā paredzētās metodes.

                     (4)

                     No 2017. gada 21. septembra Kanādas izcelsmes produktiem ar KN kodiem 1001 11 00, 1001 19 00, ex 1001 99 00 [augstas kvalitātes parastie kvieši, izņemot sēklas kviešus], 1002 10 00 un 1002 90 00, ievedmuitas nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

                     (5)

                     Laikposmam no 2020. gada 27. aprīļa ir jānosaka ievedmuitas nodoklis, ko piemēro līdz tam laikam, kamēr nav stājies spēkā jauns ievedmuitas nodoklis.

                     (6)

                     Saskaņā ar Regulas (ES) Nr. 642/2010 2. panta 2. punktu šai regulai būtu jāstājas spēkā tās publicēšanas dienā,

               IR PIEŅĒMUSI ŠO REGULU.

            1. pants
            Ievedmuitas nodoklis, ko piemēro labības nozarē un kas minēts Regulas (ES) Nr. 642/2010 1. panta 1. punktā, no 2020. gada 27. aprīļa ir noteikts šīs regulas I pielikumā, pamatojoties uz šīs regulas II pielikumā norādītajiem datiem.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 24. aprīlī

                  Komisijas

                  un tās priekšsēdētājas vārdā –

               Lauksaimniecības un lauku attīstības ģenerāldirektorāta

                  ģenerāldirektors

                  Wolfgang BURTSCHER

            (1)  OV L 347, 20.12.2013., 671. lpp.

            (2)  Komisijas 2010. gada 20. jūlija Regula (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (OV L 187, 21.7.2010., 5. lpp.).

            I PIELIKUMS
            Regulas (ES) Nr. 642/2010 1. panta 1. punktā minēto produktu ievedmuitas nodoklis, ko piemēro no 2020. gada 27. aprīļa

                        KN kods

                        Preču apraksts

                        Ievedmuitas nodoklis  (1)
                            (2)

                        (EUR/t)

                        1001 11 00

                        Cietie sēklas KVIEŠI

                        0,00

                        1001 19 00

                        Augstas kvalitātes cietie KVIEŠI, izņemot sēklas kviešus

                        0,00

                        Vidējas kvalitātes, izņemot sēklas kviešus

                        0,00

                        Zemas kvalitātes, izņemot sēklas kviešus

                        0,00

                        Ex10019120

                        Parastie sēklas KVIEŠI

                        0,00

                        Ex10019900

                        Augstas kvalitātes parastie KVIEŠI, izņemot sēklas kviešus

                        0,00

                        1002 10 00

                        Sēklas RUDZI

                        5,27

                        1002 90 00

                        RUDZI, izņemot sēklas

                        5,27

                        1005 10 90

                        Sēklas KUKURŪZA, izņemot hibrīdu sēklas

                        5,27

                        1005 90 00

                        KUKURŪZA, izņemot sēklas kukurūzu (3)

                        5,27

                        1007 10 90

                        Graudu SORGO, izņemot hibrīdus sējai

                        5,27

                        1007 90 00

                        Graudu SORGO, izņemot sēklas

                        5,27

               (1)  Importētājs saskaņā ar Regulas (ES) Nr. 642/2010 2. panta 4. punktu var saņemt šādu nodokļa samazinājumu:

                        —

                        3 EUR/t, ja izkraušanas osta atrodas Vidusjūras (viņpus Gibraltāra jūras šauruma) vai Melnās jūras piekrastē un ja preces Savienībā ievestas pa Atlantijas okeānu vai Suecas kanālu,

                        —

                        2 EUR/t, ja izkraušanas osta atrodas Dānijā, Igaunijā, Īrijā, Latvijā, Lietuvā, Polijā, Somijā, Zviedrijā, Apvienotajā Karalistē vai Ibērijas pussalas Atlantijas piekrastē un ja preces Savienībā ievestas pa Atlantijas okeānu.

               (2)  Kanādas izcelsmes produktiem ar KN kodiem 1001 11 00, 1001 19 00, ex 1001 99 00 (augstas kvalitātes parastie kvieši, izņemot sēklas kviešus), 1002 10 00 un 1002 90 00 nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

               (3)  Importētājs var saņemt vienotas likmes samazinājumu, kura apmērs ir 24 EUR/t, ja ir izpildīti Regulas (ES) Nr. 642/2010 3. pantā paredzētie nosacījumi.

            II PIELIKUMS
            Dati I pielikumā noteiktā ievedmuitas nodokļa aprēķināšanai

               1.
               Vidējie rādītāji par Regulas (ES) Nr. 642/2010 2. panta 2. punktā minēto laika posmu:

                           (EUR/t)

                           Parastie kvieši  (1)

                           Kukurūza

                           Birža

                           Minneapolis

                           Čikāga

                           Kotējums

                           187,231

                           116,272

                           Piemaksa par Persijas līča reģionu

                           —

                           23,784

                           Piemaksa par Lielo Ezeru reģionu

                           40,454

                           —

               2.
               Vidējie rādītāji par Regulas (ES) Nr. 642/2010 2. panta 2. punktā minēto laika posmu:

                           Fraktēšanas izmaksas: Meksikas līcis–Roterdama:

                           11,705

                           Fraktēšanas izmaksas: Lielo Ezeru reģions–Roterdama:

                           38,841

               (1)  Ietverta piemaksa 14 EUR/t apmērā (Regulas (ES) Nr. 642/2010 5. panta 3. punkts).


title: Komisijas Īstenošanas regula (ES) 2020/615 (2020. gada 4. maijs), ar ko nosaka no 2020. gada 5. maija piemērojamo ievedmuitas nodokli labības nozarē

text:
                  5.5.2020

                  LV

                  Eiropas Savienības Oficiālais Vēstnesis

                  LI 141/1

         KOMISIJAS ĪSTENOŠANAS REGULA (ES) 2020/615
         (2020. gada 4. maijs),
         ar ko nosaka no 2020. gada 5. maija piemērojamo ievedmuitas nodokli labības nozarē
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. pantu,
         tā kā:

                     (1)

                     Komisijas Regulas (ES) Nr. 642/2010 (2) 1. panta 1. punktā paredzēts, ka produktiem ar KN kodiem 1001 11 00, 1001 19 00, ex 1001 91 20, [parastie sēklas kvieši], ex 1001 99 00 [augstas kvalitātes parastie kvieši, izņemot sēklas kviešus], 1002 10 00, 1002 90 00, 1005 10 90, 1005 90 00, 1007 10 90 un 1007 90 00 ievedmuitas nodoklis ir vienāds ar intervences cenu, kura ir spēkā minēto produktu importa laikā un kura palielināta par 55 %, un no kuras atskaitīta attiecīgajam sūtījumam piemērojamā CIF importa cena. Tomēr šis nodoklis nedrīkst pārsniegt parasto muitas nodokļu likmi.

                     (2)

                     Regulas (ES) Nr. 642/2010 1. panta 2. punktā paredzēts, ka, aprēķinot tā paša panta 1. punktā minēto ievedmuitas nodokli, attiecīgajiem produktiem regulāri jānosaka reprezentatīvas CIF importa cenas.

                     (3)

                     Saskaņā ar Regulas (ES) Nr. 642/2010 2. panta 1. punktu izmantojamā cena ievedmuitas nodokļa aprēķināšanai produktiem, kas norādīti minētās regulas 1. panta 1. punktā, ir reprezentatīvā dienas CIF importa cena, kas noteikta pēc minētās regulas 5. pantā paredzētās metodes.

                     (4)

                     No 2017. gada 21. septembra Kanādas izcelsmes produktiem ar KN kodiem 1001 11 00, 1001 19 00, ex 1001 99 00 [augstas kvalitātes parastie kvieši, izņemot sēklas kviešus], 1002 10 00 un 1002 90 00, ievedmuitas nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

                     (5)

                     Laikposmam no 2020. gada 5. maija ir jānosaka ievedmuitas nodoklis, ko piemēro līdz tam laikam, kamēr nav stājies spēkā jauns ievedmuitas nodoklis.

                     (6)

                     Saskaņā ar Regulas (ES) Nr. 642/2010 2. panta 2. punktu šai regulai būtu jāstājas spēkā tās publicēšanas dienā,

               IR PIEŅĒMUSI ŠO REGULU.

            1. pants
            Ievedmuitas nodoklis, ko piemēro labības nozarē un kas minēts Regulas (ES) Nr. 642/2010 1. panta 1. punktā, no 2020. gada 5. maija ir noteikts šīs regulas I pielikumā, pamatojoties uz šīs regulas II pielikumā norādītajiem datiem.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 4. maijā

                  Komisijas

                  un tās priekšsēdētājas vārdā –

               Lauksaimniecības un lauku attīstības ģenerāldirektorāta

                  Ģenerāldirektors

                  Wolfgang BURTSCHER

            (1)  OV L 347, 20.12.2013., 671. lpp.

            (2)  Komisijas Regula (ES) Nr. 642/2010 (2010. gada 20. jūlijs) par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (OV L 187, 21.7.2010., 5. lpp.).

            I PIELIKUMS

               Regulas (ES) Nr. 642/2010 1. panta 1. punktā minēto produktu ievedmuitas nodoklis, ko piemēro no 2020. gada 5. maija

                        KN kods

                        Preču apraksts

                        Ievedmuitas nodoklis  (1)
                            (2)

                        (EUR/t)

                        1001 11 00

                        Cietie sēklas kvieši

                        0,00

                        1001 19 00

                        Augstas kvalitātes cietie kvieši, izņemot sēklas kviešus

                        0,00

                        Vidējas kvalitātes, izņemot sēklas kviešus

                        0,00

                        Zemas kvalitātes, izņemot sēklas kviešus

                        0,00

                        ex 1001 91 20

                        Parastie sēklas kvieši

                        0,00

                        ex 1001 99 00

                        Augstas kvalitātes parastie kvieši, izņemot sēklas kviešus

                        0,00

                        1002 10 00

                        Sēklas rudzi

                        10,40

                        1002 90 00

                        Rudzi, izņemot sēklas rudzus

                        10,40

                        1005 10 90

                        Sēklas kukurūza, izņemot hibrīdu sēklas

                        10,40

                        1005 90 00

                        Kukurūza, izņemot sēklas kukurūzu  (3)

                        10,40

                        1007 10 90

                        Graudu sorgo, izņemot hibrīdus sējai

                        10,40

                        1007 90 00

                        Graudu sorgo, izņemot sēklas sorgo

                        10,40

               (1)  Importētājs saskaņā ar Regulas (ES) Nr. 642/2010 2. panta 4. punktu var saņemt šādu nodokļa samazinājumu:

                        —

                        3 EUR/t, ja izkraušanas osta atrodas Vidusjūras (viņpus Gibraltāra jūras šauruma) vai Melnās jūras piekrastē un ja preces Savienībā ievestas pa Atlantijas okeānu vai Suecas kanālu,

                        —

                        2 EUR/t, ja izkraušanas osta atrodas Dānijā, Igaunijā, Īrijā, Latvijā, Lietuvā, Polijā, Somijā, Zviedrijā, Apvienotajā Karalistē vai Ibērijas pussalas Atlantijas piekrastē un ja preces Savienībā ievestas pa Atlantijas okeānu.

               (2)  Kanādas izcelsmes produktiem ar KN kodiem 1001 11 00, 1001 19 00, ex 1001 99 00 (augstas kvalitātes parastie kvieši, izņemot sēklas kviešus), 1002 10 00 un 1002 90 00 nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

               (3)  Importētājs var saņemt vienotas likmes samazinājumu, kura apmērs ir 24 EUR/t, ja ir izpildīti Regulas (ES) Nr. 642/2010 3. pantā paredzētie nosacījumi.

            II PIELIKUMS

               Dati I pielikumā noteiktā ievedmuitas nodokļa aprēķināšanai

               1.
               Vidējie rādītāji par Regulas (ES) Nr. 642/2010 2. panta 2. punktā minēto laikposmu:

                           (EUR/t)

                           Parastie kvieši  (1)

                           Kukurūza

                           Birža

                           Mineapolisa

                           Čikāga

                           Kotējums

                           184,185

                           113,614

                           Piemaksa par Persijas līča reģionu

                           -

                           21,584

                           Piemaksa par Lielo Ezeru reģionu

                           41,446

                           -

               2.
               Vidējie rādītāji par Regulas (ES) Nr. 642/2010 2. panta 2. punktā minēto laikposmu:

                           Fraktēšanas izmaksas: Meksikas līcis–Roterdama:

                           11,434

                           Fraktēšanas izmaksas: Lielo Ezeru reģions–Roterdama:

                           37,737

               (1)  Ietverta piemaksa 14 EUR/t apmērā (Regulas (ES) Nr. 642/2010 5. panta 3. punkts).


title: Komisijas Īstenošanas regula (ES) 2020/869 (2020. gada 24. jūnijs), ar ko attiecībā uz apstiprinājuma periodu pagarināšanu darbīgajām vielām beflubutamīdam, benalaksilam, bentiavalikarbam, bifenazātam, boskalīdam, bromoksinilam, kaptānam, ciazofamīdam, dimetomorfam, etefonam, etoksazolam, famoksadonam, fenamifosam, flumioksazīnam, fluoksastrobīnam, folpetam, formetanātam, metribuzīnam, milbemektīnam, Paecilomyces lilacinus celmam 251, fenmedifāmam, fosmetam, pirimifosmetilam, propamokarbam, protiokonazolam un S-metolahloram groza Īstenošanas regulu (ES) Nr. 540/2011 (Dokuments attiecas uz EEZ)

text:
                  25.6.2020

                  LV

                  Eiropas Savienības Oficiālais Vēstnesis

                  L 201/7

         KOMISIJAS ĪSTENOŠANAS REGULA (ES) 2020/869
         (2020. gada 24. jūnijs),
         ar ko attiecībā uz apstiprinājuma periodu pagarināšanu darbīgajām vielām beflubutamīdam, benalaksilam, bentiavalikarbam, bifenazātam, boskalīdam, bromoksinilam, kaptānam, ciazofamīdam, dimetomorfam, etefonam, etoksazolam, famoksadonam, fenamifosam, flumioksazīnam, fluoksastrobīnam, folpetam, formetanātam, metribuzīnam, milbemektīnam, Paecilomyces lilacinus celmam 251, fenmedifāmam, fosmetam, pirimifosmetilam, propamokarbam, protiokonazolam un S-metolahloram groza Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
         tā kā:

                     (1)

                     Komisijas Īstenošanas regulas (ES) Nr. 540/2011 (2) pielikuma A daļā noteiktas darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.

                     (2)

                     Ar Komisijas Īstenošanas regulu (ES) 2019/707 (3) darbīgo vielu famoksadona un flumioksazīna apstiprinājuma periodi tika pagarināti līdz 2020. gada 30. jūnijam un darbīgo vielu beflubutamīda, benalaksila, bentiavalikarba, bifenazāta, boskalīda, bromoksinila, kaptāna, ciazofamīda, dimetomorfa, etefona, etoksazola, fenamifosa, fluoksastrobīna, folpeta, formetanāta, metribuzīna, milbemektīna, Paecilomyces lilacinus celma 251, fenmedifāma, fosmeta, pirimifosmetila, propamokarba, protiokonazola un S‐metolahlora apstiprinājuma periodi tika pagarināti līdz 2020. gada 31. jūlijam.

                     (3)

                     Saskaņā ar Komisijas Īstenošanas regulu (ES) Nr. 844/2012 (4) ir iesniegti pieteikumi uz minēto vielu apstiprinājumu atjaunošanu.

                     (4)

                     Ņemot vērā to, ka no pieteikumu iesniedzējiem neatkarīgu iemeslu dēļ visu šo darbīgo vielu novērtēšana ir aizkavējusies, to apstiprinājuma periodi, visdrīzāk, beigsies, pirms tiks pieņemts lēmums par to atjaunošanu. Tāpēc minētos apstiprinājuma periodus nepieciešams pagarināt.

                     (5)

                     Turklāt ir nepieciešams pagarināt apstiprinājuma periodu darbīgajām vielām boskalīdam, kaptānam, dimetomorfam, etefonam, folpetam, formetanātam, milbemektīnam, fenmedifāmam, fosmetam, pirimifosmetilam un propamokarbam, lai atvēlētu laiku, kas nepieciešams, lai saskaņā ar procedūru, kas noteikta Īstenošanas regulas (ES) Nr. 844/2012 13. un 14. pantā, izdarītu ar endokrīni disruptīvām īpašībām saistīto novērtēšanu.

                     (6)

                     Gadījumos, ja jāpieņem regula, kurā noteikts, ka kādai šīs regulas pielikumā minētajai darbīgajai vielai apstiprinājums netiek atjaunots, jo nav izpildīti apstiprināšanas kritēriji, tad, izvēloties attiecīgo vēlāko datumu, apstiprinājuma termiņa beigas būtu jānosaka vai nu tajā pašā datumā, kāds bijis noteikts pirms šīs regulas pieņemšanas, vai datumā, kurā stājas spēkā regula, ar ko darbīgās vielas apstiprinājums netiek atjaunots. Ja pieņem regulu, ar kuru paredz atjaunot šīs regulas pielikumā minētas darbīgās vielas apstiprinājumu, ir lietderīgi atbilstoši apstākļiem noteikt agrāko iespējamo piemērošanas datumu.

                     (7)

                     Ņemot vērā to, ka dažu minēto darbīgo vielu apstiprinājuma termiņš beidzas 2020. gada 30. jūnijā, šai regulai būtu jāstājas spēkā pēc iespējas drīzāk.

                     (8)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 24. jūnijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (3)  Komisijas Īstenošanas regula (ES) 2019/707 (2019. gada 7. maijs), ar ko attiecībā uz apstiprinājuma periodu pagarināšanu darbīgajām vielām alfa-cipermetrīnam, beflubutamīdam, benalaksilam, bentiavalikarbam, bifenazātam, boskalīdam, bromoksinilam, kaptānam, ciazofamīdam, desmedifamam, dimetoātam, dimetomorfam, diuronam, etefonam, etoksazolam, famoksadonam, fenamifosam, flumioksazīnam, fluoksastrobīnam, folpetam, foramsulfuronam, formetanātam, metalaksilam-M, metiokarbam, metribuzīnam, milbemektīnam, Paecilomyces lilacinus celmam 251, fenmedifāmam, fosmetam, pirimifosmetilam, propamokarbam, protiokonazolam, s-metolahloram un tebukonazolam groza Īstenošanas regulu (ES) Nr. 540/2011 (OV L 120, 8.5.2019., 16. lpp.).

            (4)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            PIELIKUMS
            Īstenošanas regulas (ES) Nr. 540/2011 pielikuma A daļu groza šādi:

                        1)

                        sestajā slejā “Apstiprināšanas termiņa beigas” attiecībā uz 35. ierakstu “Famoksadons” datumu aizstāj ar “2021. gada 30. jūnijs”;

                        2)

                        sestajā slejā “Apstiprināšanas termiņa beigas” attiecībā uz 39. ierakstu “Flumioksazīns” datumu aizstāj ar “2021. gada 30. jūnijs”;

                        3)

                        sestajā slejā “Apstiprināšanas termiņa beigas” attiecībā uz 46. ierakstu “Ciazofamīds” datumu aizstāj ar “2021. gada 31. jūlijs”;

                        4)

                        sestajā slejā “Apstiprināšanas termiņa beigas” attiecībā uz 84. ierakstu “Benalaksils” datumu aizstāj ar “2021. gada 31. jūlijs”;

                        5)

                        sestajā slejā “Apstiprināšanas termiņa beigas” attiecībā uz 85. ierakstu “Bromoksinils” datumu aizstāj ar “2021. gada 31. jūlijs”;

                        6)

                        sestajā slejā “Apstiprināšanas termiņa beigas” attiecībā uz 88. ierakstu “Fenmedifāms” datumu aizstāj ar “2021. gada 31. jūlijs”;

                        7)

                        sestajā slejā “Apstiprināšanas termiņa beigas” attiecībā uz 97. ierakstu “S-metolahlors” datumu aizstāj ar “2021. gada 31. jūlijs”;

                        8)

                        sestajā slejā “Apstiprināšanas termiņa beigas” attiecībā uz 99. ierakstu “Etoksazols” datumu aizstāj ar “2021. gada 31. jūlijs”;

                        9)

                        sestajā slejā “Apstiprināšanas termiņa beigas” attiecībā uz 109. ierakstu “Bifenazāts” datumu aizstāj ar “2021. gada 31. jūlijs”;

                        10)

                        sestajā slejā “Apstiprināšanas termiņa beigas” attiecībā uz 110. ierakstu “Milbemektīns” datumu aizstāj ar “2021. gada 31. jūlijs”;

                        11)

                        sestajā slejā “Apstiprināšanas termiņa beigas” attiecībā uz 141. ierakstu “Fenamifoss” datumu aizstāj ar “2021. gada 31. jūlijs”;

                        12)

                        sestajā slejā “Apstiprināšanas termiņa beigas” attiecībā uz 142. ierakstu “Etefons” datumu aizstāj ar “2021. gada 31. jūlijs”;

                        13)

                        sestajā slejā “Apstiprināšanas termiņa beigas” attiecībā uz 145. ierakstu “Kaptāns” datumu aizstāj ar “2021. gada 31. jūlijs”;

                        14)

                        sestajā slejā “Apstiprināšanas termiņa beigas” attiecībā uz 146. ierakstu “Folpets” datumu aizstāj ar “2021. gada 31. jūlijs”;

                        15)

                        sestajā slejā “Apstiprināšanas termiņa beigas” attiecībā uz 147. ierakstu “Formetanāts” datumu aizstāj ar “2021. gada 31. jūlijs”;

                        16)

                        sestajā slejā “Apstiprināšanas termiņa beigas” attiecībā uz 150. ierakstu “Dimetomorfs” datumu aizstāj ar “2021. gada 31. jūlijs”;

                        17)

                        sestajā slejā “Apstiprināšanas termiņa beigas” attiecībā uz 152. ierakstu “Metribuzīns” datumu aizstāj ar “2021. gada 31. jūlijs”;

                        18)

                        sestajā slejā “Apstiprināšanas termiņa beigas” attiecībā uz 153. ierakstu “Fosmets” datumu aizstāj ar “2021. gada 31. jūlijs”;

                        19)

                        sestajā slejā “Apstiprināšanas termiņa beigas” attiecībā uz 154. ierakstu “Propamokarbs” datumu aizstāj ar “2021. gada 31. jūlijs”;

                        20)

                        sestajā slejā “Apstiprināšanas termiņa beigas” attiecībā uz 156. ierakstu “Pirimifosmetils” datumu aizstāj ar “2021. gada 31. jūlijs”;

                        21)

                        sestajā slejā “Apstiprināšanas termiņa beigas” attiecībā uz 158. ierakstu “Beflubutamīds” datumu aizstāj ar “2021. gada 31. jūlijs”;

                        22)

                        sestajā slejā “Apstiprināšanas termiņa beigas” attiecībā uz 163. ierakstu “Bentiavalikarbs” datumu aizstāj ar “2021. gada 31. jūlijs”;

                        23)

                        sestajā slejā “Apstiprināšanas termiņa beigas” attiecībā uz 164. ierakstu “Boskalīds” datumu aizstāj ar “2021. gada 31. jūlijs”;

                        24)

                        sestajā slejā “Apstiprināšanas termiņa beigas” attiecībā uz 166. ierakstu “Fluoksastrobīns” datumu aizstāj ar “2021. gada 31. jūlijs”;

                        25)

                        sestajā slejā “Apstiprināšanas termiņa beigas” attiecībā uz 167. ierakstu “Paecilomyces lilacinus celms 251” datumu aizstāj ar “2021. gada 31. jūlijs”;

                        26)

                        sestajā slejā “Apstiprināšanas termiņa beigas” attiecībā uz 168. ierakstu “Protiokonazols” datumu aizstāj ar “2021. gada 31. jūlijs”.


title: Komisijas Īstenošanas regula (ES) 2020/885 (2020. gada 26. jūnijs) par pasākumiem, kā novērst Pseudomonas syringae pv. actinidiae Takikawa, Serizawa, Ichikawa, Tsuyumu un Goto ievazāšanu un izplatīšanos Savienībā

text:
                  29.6.2020

                  LV

                  Eiropas Savienības Oficiālais Vēstnesis

                  L 205/9

         KOMISIJAS ĪSTENOŠANAS REGULA (ES) 2020/885
         (2020. gada 26. jūnijs)
         par pasākumiem, kā novērst Pseudomonas syringae pv. actinidiae Takikawa, Serizawa, Ichikawa, Tsuyumu un Goto ievazāšanu un izplatīšanos Savienībā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (1) (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK, un jo īpaši tās 30. panta 1. punktu,
         tā kā:

                     (1)

                     Itālija 2011. gadā informēja Komisiju par to, ka tās teritorijā bija sastopams jauns agresīvs celms Pseudomonas syringae pv. actinidiae Takikawa, Serizawa, Ichikawa, Tsuyumu un Goto (“norādītais kaitīgais organisms”), kas ir kivi mizas vēža ierosinātājs, un ka tā ir pieņēmusi oficiālus pasākumus, ar ko novērst turpmāku norādītā kaitīgā organisma ievazāšanu un izplatīšanos tās teritorijā. Pieejamā informācija liecina arī, ka šis norādītā kaitīgā organisma jaunais agresīvais celms bija sastopams trešā valstī, kura uz Savienību eksportē kivi augu pavairošanas materiālu, arī putekšņus. Šī informācija joprojām ir aktuāla Savienības teritorijai.

                     (2)

                     Tāpēc Komisija pieņēma Īstenošanas lēmumu 2012/756/ES (2).

                     (3)

                     Īstenošanas lēmums 2012/756/ES tika aizstāts ar Īstenošanas lēmumu (ES) 2017/198 (3), kura piemērošanas periods beidzās 2020. gada 31. martā.

                     (4)

                     Norādītais kaitīgais organisms Komisijas Īstenošanas regulas (ES) 2019/2072 (4) II pielikumā nav norādīts kā Savienības karantīnas organisms, III pielikumā – kā aizsargājamo zonu karantīnas organisms, IV pielikumā – kā reglamentēts nekarantīnas organisms.

                     (5)

                     Īstenošanas lēmuma (ES) 2017/198 pieņemšanas iemesli, arī attiecīgā Komisijas veiktā provizoriskā kaitīgo organismu riska analīze, joprojām ir spēkā. Norādītais kaitīgais organisms turpina radīt fitosanitāro risku, tāpēc būtu jāpieņem pasākumi, kas attiecas uz dzīvu Actinidia Lindl. ziedputekšņu un stādīšanai paredzētu augu, bet ne sēklu (“norādītie augi”) ievešanu Savienībā no trešām valstīm. Būtu arī jāparedz pasākumi attiecībā uz to augu pārvietošanu Savienībā, kuru izcelsme ir Savienībā. Minētajiem pasākumiem vajadzētu būt tādiem pašiem kā Īstenošanas lēmumā (ES) 2017/198 noteiktajiem pasākumiem, jo ir pierādījies, ka ar tiem efektīvi var Savienības teritoriju aizsargāt no norādītā kaitīgā organisma.

                     (6)

                     Lai nodrošinātu augstāku Savienības teritorijas aizsardzību pret norādīto kaitīgo organismu, Savienībā ievestie norādītie augi robežkontroles punktā vai galamērķa kontroles punktā, kas izveidots saskaņā ar Komisijas Deleģēto regulu (ES) 2019/2123 (5), būtu rūpīgi jāpārbauda un attiecīgā gadījumā jātestē attiecībā uz norādītā kaitīgā organisma klātbūtni.

                     (7)

                     Īstenošanas lēmums (ES) 2017/198 būtu jāatceļ un jāaizstāj ar šo regulu. Tas ir nepieciešams, lai ņemtu vērā Regulas (ES) 2016/2031 un Īstenošanas regulas (ES) 2019/2072 noteikumus, kurus piemēro no 2019. gada 14. decembra.

                     (8)

                     Šī regula būtu jāpiemēro pēc iespējas drīzāk, lai aizstātu Īstenošanas lēmumu (ES) 2017/198, kura piemērošanas periods beidzās 2020. gada 31. martā. Tai būtu jāstājas spēkā trešajā dienā pēc tās publicēšanas Eiropas Savienības Oficiālajā Vēstnesī.

                     (9)

                     Lai izpildītu šīs regulas prasības, dalībvalstis attiecīgā gadījumā pielāgo savus tiesību aktus.

                     (10)

                     Šī regula būtu jāpiemēro līdz 2021. gada 31. decembrim, lai dotu laiku pārraudzīt situācijas virzību un noteikt norādītā kaitīgā organisma fitosanitāro statusu attiecībā uz Savienības teritoriju.

                     (11)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Priekšmets
            Ar šo regulu paredz pasākumus, ar ko tiek novērsta Pseudomonas syringae pv. actinidiae Takikawa, Serizawa, Ichikawa, Tsuyumu un Goto ievazāšana un izplatīšanās Savienībā.

            2. pants

               Pseudomonas syringae
               pv.
               actinidiae
               Takikawa, Serizawa, Ichikawa, Tsuyumu un Goto aizliegums

            Norādīto kaitīgo organismu Savienības teritorijā neieved, nepārvieto, netur, nepavairo un neizlaiž Savienības teritorijā.

            3. pants

               Dzīvu
               Actinidia
               Lindl. ziedputekšņu un stādīšanai paredzētu augu, bet ne sēklu ievešana Savienībā

            Dzīvus Actinidia Lindl. ziedputekšņus un stādīšanai paredzētus augus, bet ne sēklas (“norādītie augi”), kuru izcelsme ir trešās valstīs, Savienībā drīkst ievest tikai tad, ja tie atbilst īpašajām ievešanas prasībām, kas noteiktas 4., 5. un 6. pantā.

            4. pants
            Fitosanitārais sertifikāts
            Norādītajiem augiem, kuru izcelsme ir trešās valstīs, līdzi dod fitosanitāro sertifikātu, kā sadaļā “Papildu deklarācija” iekļauj informāciju, ka ir izpildīts viens no šādiem nosacījumiem:

                        a)

                        norādītie augi visā to dzīves ciklā ir audzēti valstī, par kuru ir zināms, ka norādītais organisms tajā nav sastopams;

                        b)

                        norādītie augi visā to dzīves ciklā ir audzēti no kaitīgajiem organismiem brīvā teritorijā, kuru attiecībā uz norādīto organismu noteikusi izcelsmes valsts augu aizsardzības organizācija (“NPPO”) saskaņā ar Apvienoto Nāciju Organizācijas Pārtikas un lauksaimniecības organizācijas (FAO) Starptautisko fitosanitāro pasākumu standartu (ISPM) Nr. 4 (6). No kaitīgā organisma brīvās teritorijas nosaukumu norāda sertifikāta laukā “Izcelsmes vieta”;

                        c)

                        norādītie augi ir audzēti no kaitīgā organisma brīvā audzēšanas vietā vai no kaitīgā organisma brīvā audzētavā, ko attiecībā uz norādīto organismu NPPO noteikusi saskaņā ar FAO
                           ISPM Nr. 10 (7). Norādītie augi ir audzēti struktūrā ar tādu izolāciju un aizsardzību no ārējās vides, kas faktiski izslēdz norādītā kaitīgā organisma klātbūtni. Norādītie augi šajā vietā vai audzētavā ir divreiz oficiāli pārbaudīti infekcijas simptomu konstatēšanai vispiemērotākajā laikā pēdējā pilnajā veģetācijas ciklā pirms eksporta, un tie ir atzīti par brīviem no norādītā kaitīgā organisma.
                        Minēto audzēšanas vietu vai audzētavu ieskauj zona ar vismaz 100 metru rādiusu, kurā pēdējā pilnajā veģetācijas ciklā pirms eksporta infekcijas pazīmju konstatēšanai vispiemērotākajā laikā ir divreiz veiktas oficiālas pārbaudes un nekavējoties ir iznīcināti visi norādītie augi, kuriem šajās pārbaudēs konstatētas infekcijas pazīmes;

                        d)

                        norādītie augi ir audzēti no kaitīgā organisma brīvā audzēšanas vietā, ko attiecībā uz norādīto organismu NPPO noteikusi saskaņā ar FAO
                           ISPM Nr. 10. Norādītie augi šajā vietā ir divreiz oficiāli pārbaudīti, ņemti to paraugi un testēti infekcijas simptomu konstatēšanai vispiemērotākajā laikā pēdējā pilnajā veģetācijas ciklā pirms eksporta, un tie ir atzīti par brīviem no norādītā kaitīgā organisma.
                        Minēto audzēšanas vietu ieskauj zona ar 4 500 metru rādiusu (“apkārtējā zona”), kurā ir izpildīts viens no šiem nosacījumiem:

                                    i)

                                    oficiālās pārbaudes, paraugu ņemšana un testēšana divreiz veiktas vispiemērotākajā laikā infekcijas simptomu konstatēšanai pēdējā pilnā veģetācijas cikla laikā pirms eksporta. Oficiālajā pārbaudē, paraugu ņemšanā un testēšanā norādītais kaitīgais organisms nav konstatēts;

                                    ii)

                                    visi norādītie augi 500 metru rādiusā no norādītās ražošanas vietas tika nekavējoties iznīcināti;

                                    iii)

                                    katrs norādītais augs 500 metru rādiusā no norādītās ražošanas vietas ir regulāri testēts vispiemērotākajā laikā infekcijas simptomu konstatēšanai un atzīts par brīvu no norādītā kaitīgā organisma.

                              Attiecībā uz ii) un iii) punktu visi norādītie augi šajā zonā 500 m līdz 4 500 m attālumā no ražošanas vietas ir iznīcināti vai testēti saskaņā ar paraugu ņemšanas shēmu, kas ļauj ar 99 % ticamību apstiprināt, ka kaitīgā norādītā organisma klātbūtnes līmenis norādītajos augos ir mazāks par 0,1 %.

            5. pants
            Papildu informācija, kas iekļaujama fitosanitārajā sertifikātā
            Ja ir sniegta 4. panta c) vai d) apakšpunktā norādītā informācija, sertifikātā papildus iekļauj informāciju par to, ka ir izpildīts viens no turpmākajiem nosacījumiem:

                        a)

                        norādītie augi ir tieši iegūti no mātesaugiem, kas audzēti saskaņā ar 4. panta a), b) vai c) apakšpunkta nosacījumiem;

                        b)

                        norādītie augi ir tieši iegūti no mātesaugiem, kam veikta iepriekšēja individuāla testēšana, kuras rezultātā tie atzīti par brīviem no norādītā kaitīgā organisma;

                        c)

                        norādītie augi ir testēti saskaņā ar paraugu ņemšanas shēmu, kas ļauj ar 99 % ticamību apstiprināt, ka norādītā kaitīgā organisma klātbūtnes līmenis norādītajos augos ir zemāks par 0,1 %.

            6. pants
            Pārbaude
            Savienībā ievestos norādītos augus, kam līdzi dots fitosanitārais sertifikāts un kas atbilst 4. un 5. panta prasībām, robežkontroles punktā vai galamērķa kontroles punktā, kas izveidots saskaņā ar Deleģēto regulu (ES) 2019/2123, rūpīgi pārbauda un attiecīgā gadījumā testē uz norādītā kaitīgā organisma klātbūtni.

            7. pants
            Norādīto augu pārvietošana Savienībā
            Norādītos augus, kas jebkādu dzīves cikla daļu atradušies Savienībā, tajā drīkst pārvietot vienīgi tad, ja tie atbilst 8. un 9. pantā noteiktajām īpašajām prasībām.

            8. pants
            Augu pases izsniegšana un pārvietošanas nosacījumi
            Norādītos augus, kas jebkādu to dzīves cikla daļu atradušies Savienībā, un augus, kas Savienībā ievesti saskaņā ar 3. pantu, tajā drīkst pārvietot vienīgi tad, ja tiem līdzi dota auga pase, kas sagatavota, izsniegta un tiek lietota saskaņā ar Regulas (ES) 2016/2031 78. un 95. pantu, un ja tie atbilst vienam no šiem nosacījumiem:

                        a)

                        norādītie augi visā to dzīves ciklā ir audzēti dalībvalstī, par kuru ir zināms, ka norādītais kaitīgais organisms tajā nav sastopams;

                        b)

                        norādītie augi visā to dzīves ciklā ir audzēti aizsargājamā zonā, kas norādīta Īstenošanas regulas (ES) 2019/2072/EK III pielikuma sarakstā;

                        c)

                        norādītie augi visā to dzīves ciklā ir audzēti no kaitīgā organisma brīvā teritorijā, kuru attiecībā uz norādīto kaitīgo organismu izcelsmes dalībvalsts atbildīgā iestāde par tādu noteikusi saskaņā ar FAO
                           ISPM Nr. 4;

                        d)

                        norādītie augi ir audzēti no kaitīgā organisma brīvā vietā vai no kaitīgā organisma brīvā audzētavā, kuru attiecībā uz norādīto organismu izcelsmes dalībvalsts atbildīgā oficiālā iestāde par tādu noteikusi saskaņā ar FAO
                           ISPM Nr. 10. Norādītie augi ir audzēti struktūrā ar tādu izolāciju un aizsardzību no ārējās vides, kas faktiski izslēdz norādītā kaitīgā organisma klātbūtni. Norādītie augi šajā vietā vai audzētavā ir divreiz oficiāli pārbaudīti infekcijas simptomu konstatēšanai vispiemērotākajā laikā pēdējā pilnajā veģetācijas ciklā pirms pārvietošanas, un tie ir atzīti par brīviem no norādītā kaitīgā organisma.
                        Minēto audzēšanas vietu vai audzētavu ieskauj zona ar vismaz 100 metru rādiusu, kurā pēdējā pilnajā veģetācijas ciklā pirms pārvietošanas infekcijas pazīmju konstatēšanai vispiemērotākajā laikā ir divreiz veiktas oficiālas pārbaudes un nekavējoties ir iznīcināti visi augi, kuriem šajās pārbaudēs konstatētas infekcijas pazīmes;

                        e)

                        norādītie augi ir audzēti no kaitīgā organisma brīvā audzēšanas vietā, ko attiecībā uz norādīto organismu izcelsmes dalībvalsts kompetentā iestāde par tādu noteikusi saskaņā ar FAO
                           ISPM Nr. 10.
                        Norādītie augi šajā vietā ir divreiz oficiāli pārbaudīti, ņemti to paraugi un testēti infekcijas simptomu konstatēšanai vispiemērotākajā laikā pēdējā pilnajā veģetācijas ciklā pirms pārvietošanas, un tie ir atzīti par brīviem no norādītā kaitīgā organisma.
                        Minēto audzēšanas vietu ieskauj zona ar 500 metru rādiusu (“apkārtējā zona”), kurā ir izpildīts viens no šiem nosacījumiem:

                                    i)

                                    oficiālās pārbaudes, paraugu ņemšana un testēšana visā apkārtējā zonā divreiz veiktas vispiemērotākajā laikā infekcijas simptomu konstatēšanai pēdējā pilnā veģetācijas cikla laikā pirms pārvietošanas. Oficiālajā pārbaudē, paraugu ņemšanā un testēšanā norādītais kaitīgais organisms nav konstatēts;

                                    ii)

                                    visi norādītie augi apkārtējā zonā tika nekavējoties iznīcināti;

                                    iii)

                                    ikviens norādītais augs visā apkārtējā zonā ir regulāri testēts vispiemērotākajā laikā infekcijas simptomu konstatēšanai un atzīts par brīvu no norādītā kaitīgā organisma.

                              Apkārtējo zonu aptver 4 000 metru plata ārējā zona, kurā ir izpildīts viens no šiem nosacījumiem:

                                    i)

                                    pēc oficiālajām pārbaudēm, paraugu ņemšanas un testēšanas, kas visā norādītajā ārējā zonā divreiz veiktas infekcijas simptomu konstatēšanai vispiemērotākajā laikā pēdējā pilnajā veģetācijas ciklā pirms pārvietošanas, ir veikti izskaušanas pasākumi visos gadījumos, kuros uz norādītajiem augiem tika konstatēts norādītais kaitīgais organisms. Šie pasākumi ietver inficēto norādīto augu tūlītēju iznīcināšanu;

                                    ii)

                                    visi norādītie augi šajā ārējā zonā ir iznīcināti;

                                    iii)

                                    visi norādītie augi šajā ārējā zonā ir testēti saskaņā ar paraugu ņemšanas shēmu, kas ļauj ar 99 % ticamību apstiprināt, ka norādītā kaitīgā organisma klātbūtnes līmenis norādītajos augos ir zemāks par 0,1 %.

            9. pants
            Pārvietošanas papildus nosacījumi
            Ja ir izpildītas 8. panta d) vai e) apakšpunkta prasības, norādītajiem augiem ir jāatbilst arī vienai no šīm prasībām:

                        a)

                        norādītie augi ir tieši iegūti no mātesaugiem, kas audzēti saskaņā ar 8. panta a), b) c) vai d) apakšpunkta nosacījumiem;

                        b)

                        norādītie augi ir tieši iegūti no mātesaugiem, uz ko attiecina iepriekšēju individuālu testēšanu, ar ko apstiprina, ka tie ir brīvi no norādītā kaitīgā organisma;

                        c)

                        norādītie augi ir testēti saskaņā ar paraugu ņemšanas shēmu, kas ļauj ar 99 % ticamību apstiprināt, ka norādītā kaitīgā organisma klātbūtnes līmenis norādītajos augos ir zemāks par 0,1 %.

            10. pants
            Atbilstība
            Dalībvalstis atceļ vai groza pasākumus, ko tās, nodrošinot atbilstību šai regulai, jau pieņēmušas, lai aizsargātos pret norādītā kaitīgā organisma ievazāšanu un izplatīšanos. Dalībvalstis par šiem pasākumiem nekavējoties informē Komisiju.

            11. pants
            Stāšanās spēkā un piemērošana
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro līdz 2021. gada 31. decembrim.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. jūnijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 317, 23.11.2016., 4. lpp.

            (2)  Komisijas Īstenošanas lēmums 2012/756/ES (2012. gada 5. decembris) attiecībā uz pasākumiem, lai novērstu Pseudomonas syringae pv. actinidiae Takikawa, Serizawa, Ichikawa, Tsuyumu un Goto ievešanu un izplatību Savienībā (OV L 335, 7.12.2012., 49. lpp.).

            (3)  Komisijas Īstenošanas lēmums (ES) 2017/198 (2017. gada 2. februāris) par pasākumiem, kā novērst Pseudomonas syringae pv. actinidiae Takikawa, Serizawa, Ichikawa, Tsuyumu un Goto ievešanu un izplatību Savienībā (OV L 31, 4.2.2017., 29. lpp.).

            (4)  Komisijas Īstenošanas regula (ES) 2019/2072 (2019. gada 28. novembris), ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (OV L 319, 10.12.2019., 1. lpp.).

            (5)  Komisijas Deleģētā regula (ES) 2019/2123 (2019. gada 10. oktobris), ar ko attiecībā uz noteikumiem par to, kādos gadījumos un ar kādiem nosacījumiem identitātes un fiziskās kontrolpārbaudes noteiktām precēm var veikt kontrolpunktos un dokumentu kontrolpārbaudes – attālināti no robežkontroles punktiem, papildina Eiropas Parlamenta un Padomes Regulu (ES) 2017/625 (OV L 321, 12.12.2019., 64. lpp.).

            (6)  Requirements for the establishment of pest free areas (“Prasības no kaitīgā organisma brīvu teritoriju noteikšanai”). ISPM Nr. 4 (1995), Roma, IPPC, FAO 2016. g.

            (7)  Requirements for the establishment of pest free places of production and pest free production sites (Prasības no kaitīgā organisma brīvu ražošanas vietu un ražotņu noteikšanai). ISPM Nr. 10 (1999), Roma, IPPC, FAO 2016. g.


title: Komisijas Īstenošanas regula (ES) 2020/887 (2020. gada 26. jūnijs) ar ko attiecībā uz stādāmo augu pēcimporta kontrolpārbaudēm groza Īstenošanas regulu (ES) 2019/66

text:
                  29.6.2020

                  LV

                  Eiropas Savienības Oficiālais Vēstnesis

                  L 205/16

         KOMISIJAS ĪSTENOŠANAS REGULA (ES) 2020/887
         (2020. gada 26. jūnijs)
         ar ko attiecībā uz stādāmo augu pēcimporta kontrolpārbaudēm groza Īstenošanas regulu (ES) 2019/66
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 22. panta 3. punktu,
         tā kā:

                     (1)

                     Ar Komisijas Īstenošanas regulu (ES) 2019/66 (2) tiek izveidoti noteikumi par vienotu praktisko kārtību, kādā veicamas oficiālās kontroles augiem, augu produktiem un citiem objektiem. Šie noteikumi aptver kontrolpārbaudes profesionālo operatoru izmantotās telpās, kurās notiek stādīšanai paredzētu augu audzēšana.

                     (2)

                     Stādīšanai paredzēti veģetatīvā miera stāvoklī atrodošies augi, bet ne sēklas, var radīt vienveidīgus apdraudējumus un riskus augu veselībai, jo laikā, kad robežkontroles punktos vai kontrolpunktos tiem tiek veikta kontrolpārbaude, varētu nebūt iespējams konstatēt kaitīgo organismu klātbūtni vai simptomus. Tomēr tūlīt pēc minētajām kontrolpārbaudēm šie stādīšanai paredzētie augi tiek laisti brīvā apgrozībā, tiem līdzi dodot augu pasei pārvietošanai Savienības teritorijā.

                     (3)

                     Tāpēc un lai reaģētu uz minētajiem riskiem, vismaz pirmajā veģetācijas periodā ir lietderīgi pēc importēšanas veikt fiziskas kontrolpārbaudes operatoru telpās, lai ar lielāku noteiktību konstatētu Savienības karantīnas organisma, aizsargājamās zonas karantīnas organisma vai tāda kaitīgā organisma klātbūtni, uz kuru attiecas pasākumi, kas pieņemti saskaņā ar Eiropas Parlamenta un Padomes Regulas (ES) 2016/2031 (3) 30. panta 1. punktu. Lai kompetentās iestādes minētās kontrolpārbaudes veiktu visefektīvākajā un samērīgākajā veidā, tām uz kontroles plāna pamata, kurš izveidojams saskaņā ar konkrētiem kritērijiem, būtu jānosaka, cik bieži šādas kontrolpārbaudes veicamas, kā arī tas, ka tās jāattiecina uz stādīšanai paredzētiem augiem.

                     (4)

                     Lai kontrolpārbaudes būtu produktīvākas un mērķtiecīgāk vērstas uz nopietnākajiem augu veselības riskiem, ir lietderīgi tās balstīt uz attiecīgo kaitīgo organismu klātbūtnes vēsturi, kas saistīta ar attiecīgajām izcelsmes trešām valstīm, uz prioritāro kaitīgo organismu klātbūtni minētajās valstīs un uz IMSOC (informācijas pārvaldības sistēma oficiālo kontroļu vajadzībām) pieejamo informāciju. Dalībvalstis var iekasēt maksu par minētajām kontrolpārbaudēm, kā noteikts Regulas (ES) 2017/625 80. pantā.

                     (5)

                     Ja minētajās kontrolpārbaudēs tiek atrasts karantīnas organisms vai kaitīgais organisms, kam piemēro pasākumus, kuri pieņemti saskaņā ar Regulas (ES) 2016/2031 30. panta 1. punktu, tad kompetentajām iestādēm veikto kontrolpārbaužu rezultāti ikreiz, kad ir iespējams izsekot invadētā auga izcelsmei līdz importētajam sūtījumam, Regulas (ES) 2017/625 56. pantā noteiktajā kārtībā būtu IMSOC jāreģistrē attiecīgajā pabeigtajā VSID.

                     (6)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2019/66 1. pantu aizstāj ar šādu:

                  “1. pants

                     1.   Kompetentās iestādes vismaz vienreiz gadā veic oficiālās kontroles telpās un attiecīgā gadījumā citās vietās, kuras izmanto profesionālie operatori, kuriem atļauts izsniegt augu pases atbilstoši Regulas (ES) 2016/2031 84. panta 1. punktam.

                     2.   Minētajās kontrolēs iekļauj Regulas (ES) 2016/2031 92. panta 1. punktā minētās pārbaudes un, ja ir aizdomas par riskiem augu veselībai, – turpat minēto paraugu ņemšanu un testēšanu.

                     3.   Kontroles veic vispiemērotākajā laikā attiecībā uz iespēju konstatēt attiecīgu kaitīgo organismu klātbūtni vai pazīmes vai simptomus, kas par to liecina.

                     4.   Papildus 1. līdz 3. punktā minētajām kontrolēm kompetentās iestādes veic fiziskas kontrolpārbaudes stādīšanai paredzētajiem augiem, bet ne sēklām, arī bumbuļiem, sīpoliem un sakneņiem, kas Savienībā ievesti veģetatīvā miera stāvoklī. Kompetentās iestādes minētās kontrolpārbaudes pirmajā augšanas sezonā pēc importa veic noteiktiem augiem, kas identificēti, pamatojoties uz 5. punktā minēto kontroles plānu.

                     5.   Kompetentās iestādes 4. punktā minēto kontrolpārbaužu biežumu nosaka, pamatojoties uz kontroles plānu, kas tiek izstrādāts saskaņā ar vismaz visiem šiem kritērijiem:

                                 a)

                                 to uz importētajiem augiem, augu produktiem un citiem objektiem atrasto Savienības karantīnas organismu vēsture un līmenis, kuru klātbūtni dalībvalstis konstatējušas un par kuriem tās paziņojušas saskaņā ar Regulas (ES) 2016/2031 11. panta c) punktu;

                                 b)

                                 prioritārā kaitīgā organisma (Regulas (ES) 2016/2031 6. panta nozīmē) sastopamība attiecīgajā izcelsmes trešā valstī – pēc pieejamās tehniskās un zinātniskās informācijas;

                                 c)

                                 informācija, kas darīta pieejama caur IMSOC (informācijas pārvaldības sistēma oficiālo kontroļu vajadzībām), vai jebkāds cits oficiāls brīdinājums;

                                 d)

                                 saimniekorganisma un kaitīgo organismu bioloģija un citi nosacījumi, kas ir būtiski efektīvai to karantīnas organismu vai kaitīgo organismu konstatēšanai, uz ko attiecina pasākumus, kas pieņemti saskaņā ar Regulas (ES) 2016/2031 30. panta 1. punktu.

                     6.   Ja 4. punktā minētajās kontrolpārbaudēs tiek konstatēta tāda karantīnas organisma vai kaitīgais organisma klātbūtne, kam piemēro pasākumus, kuri pieņemti saskaņā ar Regulas (ES) 2016/2031 30. panta 1. punktu, tad kompetentajām iestādēm veikto kontrolpārbaužu rezultāti ikreiz, kad ir iespējams izsekot invadētā auga izcelsmei līdz importētajam sūtījumam, Regulas (ES) 2017/625 56. pantā noteiktajā kārtībā būtu IMSOC jāreģistrē attiecīgajā pabeigtajā vienotajā sanitārajā ievešanas dokumentā (VSID).”

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. jūnijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 95, 7.4.2017., 1. lpp.

            (2)  Komisijas Īstenošanas regula (ES) 2019/66 (2019. gada 16. janvāris) par noteikumiem par vienotu praktisko kārtību, kādā veicamas oficiālās kontroles augiem, augu produktiem un citiem objektiem, lai pārbaudītu atbilstību minētajām precēm piemērojamajiem Savienības noteikumiem par aizsardzības pasākumiem pret augiem kaitīgajiem organismiem (OV L 15, 17.1.2019., 1. lpp.).

            (3)  Eiropas Parlamenta un Padomes Regula (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (OV L 317, 23.11.2016., 4. lpp.).


title: Komisijas Īstenošanas regula (ES) 2020/1004 (2020. gada 9. jūlijs), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina pamatvielu govs pienu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

text:
                  10.7.2020

                  LV

                  Eiropas Savienības Oficiālais Vēstnesis

                  L 221/133

         KOMISIJAS ĪSTENOŠANAS REGULA (ES) 2020/1004
         (2020. gada 9. jūlijs),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina pamatvielu govs pienu un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu saistībā ar 23. panta 5. punktu,
         tā kā:

                     (1)

                     2017. gada 20. septembrī Komisija no uzņēmuma “Basic-Eco-Logique” saņēma pieteikumu uz piena apstiprināšanu par pamatvielu. Pieteikumam bija pievienota Regulas (EK) Nr. 1107/2009 23. panta 3. punkta otro daļā prasītā informācija. Pieteikuma iesniedzējam bija dota iespēja pilnveidot pieteikumu, un tā jaunā redakcija tika pabeigta 2018. gada maijā. Minētajā gadījumā pieteikuma iesniedzējs mainīja pieteikuma tvērumu, attiecinot to uz govs pienu (svaigs pilnpiens).

                     (2)

                     Komisija lūdza Eiropas Pārtikas nekaitīguma iestādi (turpmāk “Iestāde”) sniegt zinātnisku palīdzību. 2018. gada 22. augustā Iestāde Komisijai iesniedza tehnisku ziņojumu (2). 2019. gada 21. oktobrī Komisija Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojumu (3) un šīs regulas projektu un tos pabeidza uz minētās komitejas 2020. gada 24. marta sanāksmi.

                     (3)

                     Pieteikuma iesniedzēja sniegtā informācija liecina, ka govs piens atbilst pārtikas produkta kritērijiem, kas definēti Eiropas Parlamenta un Padomes Regulas (EK) Nr. 178/2002 (4) 2. pantā. Turklāt minētās vielas galvenais lietojums nav augu aizsardzībā, tomēr līdzeklis, kas sastāv no šīs vielas un ūdens, vai šī viela neatšķaidītā veidā augu aizsardzībā ir noderīga. Tādēļ tā uzskatāma par pamatvielu.

                     (4)

                     Pienu, kas nav paredzēts lietošanai pārtikā, saskaņā ar Eiropas Parlamenta un Padomes Regulu (EK) Nr. 1069/2009 (5) uzskata par dzīvnieku izcelsmes blakusproduktu. Līdz ar to tam būtu jāatbilst minētās regulas un Komisijas Regulas (ES) Nr. 142/2011 (6) prasībām.

                     (5)

                     Laktozes un piena olbaltumvielu dēļ piens ir iekļauts to vielu vai produktu sarakstā, kas izraisa alerģiju vai nepanesamību (Eiropas Parlamenta un Padomes Regulas (ES) Nr. 1169/2011 (7) II pielikuma 7. punkts), tāpēc ir lietderīgi to atļaut izmantot tikai tajās augšanas stadijās, kad augam nav augļu.

                     (6)

                     Veiktajās pārbaudēs tika konstatēts, ka govs pienu var uzskatīt par vielu, kas kopumā atbilst Regulas (EK) Nr. 1107/2009 23. panta prasībām, it īpaši attiecībā uz lietojuma veidiem, kas tika pārbaudīti un detalizēti aprakstīti Komisijas pārskata ziņojumā. Tāpēc ir lietderīgi govs pienu apstiprināt par pamatvielu.

                     (7)

                     Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā pašreizējās zinātniskās un tehniskās atziņas, apstiprinājums tomēr jāsniedz ar dažiem nosacījumiem, kas detalizēti šīs regulas I pielikumā.

                     (8)

                     Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (8) pielikums.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pamatvielas apstiprināšana
            I pielikumā specificētā viela govs piens tiek apstiprināta par pamatvielu atbilstoši minētajā pielikumā noteiktajiem nosacījumiem.

            2. pants
            Grozījumi Īstenošanas regulā (ES) Nr. 540/2011
            Īstenošanas regulu (ES) Nr. 540/2011 groza saskaņā ar šīs regulas II pielikumu.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 9. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  EFSA (Eiropas Pārtikas nekaitīguma iestāde), 2018. gads. Technical report on the outcome of the consultation with Member States and EFSA on the basic substance application for milk for use in plant protection as a fungicide (Tehniskais ziņojums par rezultātiem, kas gūti pēc apspriešanās ar dalībvalstīm un EFSA par pieteikumu uz piena atzīšanu par pamatvielu, ko augu aizsardzībā izmantot par fungicīdu). EFSA papildu publikācija 2018:EN-1482. 42 lpp.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

            (4)  Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

            (5)  Eiropas Parlamenta un Padomes Regula (EK) Nr. 1069/2009 (2009. gada 21. oktobris), ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula) (OV L 300, 14.11.2009., 1. lpp.).

            (6)  Komisijas Regula (ES) Nr. 142/2011 (2011. gada 25. februāris), ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).

            (7)  Eiropas Parlamenta un Padomes Regula (ES) Nr. 1169/2011 (2011. gada 25. oktobris) par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (OV L 304, 22.11.2011., 18. lpp.).

            (8)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            I PIELIKUMS

                           Parastais nosaukums,

                           identifikācijas numuri

                              IUPAC nosaukums

                           Tīrība
                            (1)

                           Apstiprināšanas datums

                           Īpaši noteikumi

                        Govs piens

                           CAS Nr.: 8049-98-7

                        Nav pieejams

                        Neattiecas

                        30.7.2020.

                        Govs piens atbilst Regulas (EK) Nr. 1069/2009 un Regulas (ES) Nr. 142/2011 prasībām.
                        Govs pienu izmanto saskaņā ar īpašajiem nosacījumiem, kas iekļauti pārskata ziņojuma secinājumos par govs pienu (SANTE/12816/2019) un jo īpaši tā I un II papildinājumā.

               (1)  Sīkāka informācija par pamatvielas identitāti, specifikāciju un lietošanas veidu ir sniegta pārskata ziņojumā.

            II PIELIKUMS
            Īstenošanas regulas (ES) Nr. 540/2011 pielikuma C daļā pievieno šādu ierakstu:

                              Numurs

                              Parastais nosaukums,

                              identifikācijas numuri

                                 IUPAC nosaukums

                              Tīrība
                               (1)

                              Apstiprināšanas datums

                              Īpaši noteikumi

                           “22

                           Govs piens

                              CAS Nr.: 8049-98-7

                           Nav pieejams.

                           Neattiecas

                           30.7.2020.

                           Govs piens atbilst Regulas (EK) Nr. 1069/2009 un Komisijas Regulas (ES) Nr. 142/2011 prasībām.
                           Govs pienu izmanto saskaņā ar īpašajiem nosacījumiem, kas iekļauti pārskata ziņojuma secinājumos par govs pienu (SANTE/12816/2019) un jo īpaši tā I un II papildinājumā.”

               (1)  Sīkāka informācija par pamatvielas identitāti, specifikāciju un lietošanas veidu ir sniegta pārskata ziņojumā.